open-index/open-wikipedia-markdown huggingface dataset:
Հովհաննես Թումանյան և որբեր (լուսանկար)

**Հովհաննես Թումանյան և որբեր**, 1915 թվականին   Էջմիածնում Հովհաննես Թումանյանի և գաղթական որբ երեխաների հետ հանդիպումը վավերացնող լուսանկար։ Այն պահվում է  Դսեղի Հովհ․ Թումանյանի տուն-թանգարանի ցուցադրության մեջ։

## Պատմություն
1915թվի ամռանն Արևմտյան Հայաստանից գաղթածները  Երևանից Էջմիածին տանող ճանապարհին մեռնում էին, հատկապես երեխաները։ Այդ մասին լսելով, Թումանյանը  գալիս է Էջմիածին, որի մասին Զորավար Անդրանիկը գրում է. «Կրնար կեղծ բառերով և փուճ արցունքներով, նստած և ընկողմանած ճոխություններու մեջ, հայրենիքի վիշտը երգել թուղթի վրայ… կրնար ամառանոցներ և հանքային ջուրերու հեշտանքը վայելել…կրնար հարստանալ և փողերու տիրանալ, բայց այս բոլորը իր ցեղին բեկորներու համար»։ Այն ինչ տեսնում է Էջմիածնում ցնցում է բանաստեղծին։

Էջմիածնից ընտանիքին գրում է. «Անկարելի է նկարագրել, թե ինչ զարհուրելի աղետ է, որի ականատեսն եմ ես։ Բոլոր ճանապարհները, բոլոր շինությունները, բոլոր բնակությունները լիքն են մերկերով, քաղցածներով, հիվանդներով, լացողներով, տնքացողներով, մեռնողներով։ Երեխանե՛ր, երեխանե՛ր, երեխանե՛ր…անտեր, սոված, հիվանդ։ Այժմ էլ ինձ է վիճակվել այդ երեխաների խնամատարության գործը»։ Չնայած մոլեգնում էր համաճարակը, բայց Թումանյանը հաշվի չէր առնում իր անձը, կազմակերպում էր սնունդ, դեղորայք հայթայթելու գործը, շրջում էր հիվանդների մեջ, շոյում, գուրգուրում, մխիթարում։ Այդ թվին Թումանյանը գրեց «Հոգեհանգիստ» բանաստեղծությունը բոլոր նրանց համար ովքեր կոտորվում էին գաղթի ճամփաներին ու ցրված էին «մինչև Միջագետք, մինչև Ասորիք, մինչև ծովն հայոց, մինչև Հելլեսպոնտ, մինչև Պոնտոսի ափերն ալեկոծ»։ Հետագայում Թումանյանը կոչվեց հայոց որբերի հայր։

## Ծանոթագրություններ

Կատեգորիա:Հովհաննես Թումանյան
Գորիսի երկրագիտական թանգարան

**Գորիսի երկրագիտական թանգարան**, Գորիսի տարածաշրջանը ներկայացնող երկրագիտական թանգարան, որ գտնվում է Սյունիքի մարզի Գորիս քաղաքում։

## Պատմություն
Գորիսի Երկրագիտական թանգարանը հիմնադրվել է 1948 թ․։ Մարզի առաջին թանգարանն է։ Խորհրդային տարիներին տեղակայված է եղել քաղաքի Սբ․ Գրիգոր Լուսավորիչ եկեղեցում։ 1991 թ․ Հայաստանի անկախացումից հետո և Ղարաբաղյան պատերազմի տարիներին թանգարանը հանվել և կոնսերվացվել է։ 2001 թ․ վերաբացվել է Գորիսի Գուսան Աշոտի անվան մշակույթի կենտրոնի տարածքում և գործում է մինչ այսօր։

## Հավաքածու
Թանգարանում կենտրոնացված են տարածաշրջանի պատմությունն ու մշակույթն արտացոլող 5300 և ավելի միավոր ցուցանմուշ։ Ունի հնագիտական հարուստ հավաքածու։Հատկապես ուշագրավ են եզակի համարվող Հնգադեմ կուռքն (մ․թ․ա․ 2-րդ  հազ․) ու Առյուծի արձանիկը (մ․թ․ա VIII-VII դդ․)։


Ռիտոն 1.jpg|thumb|Ռիտոն
Ռիտոն 2.jpg|thumb|Ռիտոն
Ծիսական անոթ.jpg|Ծիսական անոթ
Կավի կուժ.jpg|կավե կուժ
Գորգ.jpg|thumb|19-րդ դարի գորգ
Goris Local lore museum.jpg|thumb|Գորիսի երգրագիտական թանգարան
File:Առյուծի արձանիկ 01.jpg
Հնգադեմ կուռք 02.jpg


## Ծանոթագրություններ

Կատեգորիա:Սյունիքի մարզի թանգարաններ
Կատեգորիա:1948 հիմնադրված թանգարաններ
Կատեգորիա:1948 հիմնադրումներ Հայաստանում
Նապոլեոն Բոնապարտի ինքնագիր հրաժարական

**Նապոլեոն Բոնապարտի ինքնագիր հրաժարական** (), 1814 թվականին Ֆոնտենբլոյի ամրոցում Նապոլեոնի առանձնանալուց հետո նրա դեմ միավորված դաշնակից բանակները Ռուսաստանի կայսր Ալեքսանդր I-ի գլխավորությամբ մուտք են գործում Փարիզ և պահանջում կայսեր հրաժարականը, ինչից հետո Նապոլեոնը հրաժարվում է գահից՝ հանուն Ֆրանսիայի բարօրության։ Ներկայումս Նապոլեոնի՝ գահից հրաժարվելու մասին հայտարարության սևագրության ինքնագիրը (ԳԱԹ, Վ․ Կորգանովի ֆոնդ, թիվ 4732) գտնվում է Եղիշե Չարենցի անվան գրականության և արվեստի թանգարանում պահպանվող Վասիլ Ղորղանյանի (Բարսեղ Ղորղանյան (1868-1934)) անձնական արխիվում։

## Նկարագրություն
Հրաժարականը գրված է սպիտակ, դեղնած թղթի վրա, ունի ուղիղ ծայրեր, աջ կողմի վերին մասում կան աննշան պատռվածքներ։ Վեց տողանոց շարադրանքը ֆրանսերեն է․ նախապես գրվել է մատիտով, այնուհետև վրայից՝ բաց երանգի սև թանաքով։ Վերին աջ կողմում ռուսերեն ձեռագրով գրված է․ «Նապոլեոն Ա-ի (ինքնագիր) ձեռագիրը» ()։ Թղթի ձախ մասում նույնպես ռուսերեն մակագրված է․ «Նապոլեոնի գահից հրաժարականը Ֆոնտենբլոյում, 1814 թվականի ապրիլի 6-ին» ()։ 
Հրաժարականի բովանդակությունը հետևյալն է․ «Նկատի ունենալով, որ դաշնակից տերությունները հայտարարել են, որ կայսրը հանդիսանում է Եվրոպայում խաղաղություն հաստատելու միակ խոչընդոտը, ապա կայսրը, հավատարիմ իր երդմանը, հայտարարում է, որ իր և իր զավակների անունից հրաժարվում է Ֆրանսիայի և Իտալիայի գահերից, և չկա մի զոհաբերություն, անգամ՝ կյանքը, որ ինքը պատրաստ չլինի կատարելու հանուն Ֆրանսիայի»։ 
Վավերագրին կից պահպանվում է ռուսերեն մեքենագիր վկայական, որտեղ տրված է այդ փաստաթղթի՝ Կորգանովին հասնելու պատմությունը։

## Պատմություն
1814 թվականի մարտի 31-ին Նապոլեոնի դեմ միավորված դաշնակից բանակները Ռուսաստանի կայսր Ալեքսանդր I-ի գլխավորությամբ մուտք են գործում Փարիզ։ Պարտված Նապոլեոնը առանձնանում է Ֆոնտենբլոյի ամրոցում և հեռվից հետևում Փարիզում կատարվող իրադարձություններին։ Ապրիլի 4-ին նրա մոտ են գալիս դաշնակից զորքերի մարշալները և պահանջում Նապոլեոնի հրաժարականը։ Իր պարտության հետ հաշտված՝ Նապոլեոնը գրում է գահից իր հրաժարականը, որը մարշալների ձեռքով տարվում է Փարիզ։
Վասիլի Կորգանովի վկայությամբ՝ Նապոլեոն I-ի գահից հրաժարվելու մասին վավերագրի սևագրությունը Ալեքսանդր I-ից (վերջինս դուքս Կոլենկուրից անձամբ է ստացել հրաժարականի ինքնագիրը) անցել է իր հաջորդ՝ Նիկոլայ I-ին։ Ապա նրա անձնական արխիվից անցել է վերջինիս համհարզ, գեներալ-համհարզ Աստաֆևին, որի մահից հետո փաստաթուղթն անցել է նրա որդուն՝ գեներալական շտաբի գեներալ Աստաֆևին, իսկ վերջինից էլ իր որդուն՝ սնանկացած ազնվական Աստաֆևին։ Ազնվական Աստաֆևը Թիֆլիսում փաստաթուղթը առաջարկել է գնել գրասեր իշխան Արգուտինսկուն։ Վերջինս այն ուղարկել է Վ․ Կորգանովին, որն այն ժամանակ Փարիզում, Բեռլինում, Լայպցիգում, Մոսկվայում և Պետերբուրգում հայտնի էր որպես ձեռագրերի հավաքորդ։ 1912 թվականին Կորգանովը իր ողջ արխիվի հետ մեկտեղ Երևանի պետական թանգարանին (ներկայիս Ե․ Չարենցի անվան գրականության և արվեստի թանգարանը) է հանձնել նշյալ վավերագիրը։

## Ծանոթագրություններ
Փարիզի 8-րդ շրջան

**Փարիզի 8-րդ շրջան** (), Փարիզի շրջան, որ առաջացել է Ֆրանսիայի մայրաքաղաքի՝ 19-րդ դարի կեսերին արևմտյան ուղղությամբ սահմաններն ընդարձակելու արդյունքում։ Այս շրջանում ապրում են գերազանցապես հարուստ քաղաքացիները։

## Աշխարհագրական դիրք
8-րդ շրջանը գտնվում է Սենայի աջ ափին։ Արևելքում այն սահմանակից է 1-ին, 2-րդ և 9-րդ շրջաններին, արևմուտքում՝ 16-րդ շրջանին, հյուսիսային և հյուսիսարևմտյան հատվածներում՝ 17-րդ շրջանին։ Գետի հակառակ ափին Փարիզի 7-րդ շրջանն է։

## Թաղամասեր
№ 29-32 թաղամասեր․
* Շանզ Էլիզե (*Quartier des Champs-Élysées*)
* Ֆոբուր դյու Ռուլ (*Quartier du Faubourg du Roule*)
* Մադլեն (*Quartier de la Madeleine*)
* Եվրոպական (*Quartier de l’Europe*)

## Բնակչություն
Շրջանի մակերեսը 388 հա է։ 2005 թվականին 8-րդ շրջանում ապրում էր 39,200 մարդ, երբ բնակչության խտությունը կազմում էր 10,103 մարդ/կմ²։
thumb|300px|8-րդ շրջանի քարտեզ

## Կառավարման մարմիններ
Ինչպես 7-րդ, այնպես էլ 8-րդ շրջանը համարվում է քաղաքի կենտրոնը։ Այստեղ են գտնվում Ելիսեյան պալատը՝ Ֆրանսիայի նախագահի նստավայրը, ներքին գործերի նախարարությունը։ 2002 թվականից այստեղ է տեղակայվել Ժողովրդական շարժման միությունը։ Շրջանի ղեկավարը 1977-2014 թվականներին եղել է այս կուսակցության անդամ Ֆրանսուա Լյոբելը ()։ 2014 թվականի ապրիլին նրան փոխարինել է Հանրապետական կուսակցության անդամ Ժաննա դ'Օստերը ()։

* Թաղապետարանի հասցե․
: *Hôtel Cail, 3, Rue de Lisbonne*
: *75008 Pari*s
* Հեռախոս՝ 01 7 44 90 75 08

## Տեսարժան վայրեր
[200px|thumb|[Մադլեն եկեղեցի|Մադլեն եկեղեցու տեսքը Կոնկորդի հրապարակից։ Կենտրոնում Լուքսորի կոթողն է։]]
* Հաղթական կամար
* Լուքսորի կոթող
* Մեծ պալատ
* Փոքր պալատ
* Ելիսեյան պալատ
* Մադլեն եկեղեցի
* Մոնսո այգի
* Ժակմար Անդրե թանգարան
* Մեկ Երկու Երկու
* Երևան պուրակ

### Հրապարակներ, փողոցներ, կամուրջներ
[thumb|[Ելիսեյան դաշտերը ձևավորում է քաղաքի պատմական առանցքը։ Հեռվում երևում է Հաղթական կամարը և Դեֆանս գործարար թաղամասը։]]
* Ելիսեյան դաշտեր
* Ալեքսանդր III-ի կամուրջ
* Մոնտեն պողոտա
* Օսման բուլվար
* Կոնկորդի հրապարակ
* Մալզերբ բուլվար
* Մադլեն հրապարակ

## Տրանսպորտ
Փարիզի 8-րդ շրջանում է գտնվում Սեն Լազար երկաթուղային կայարանը, որտեղից ուղևերվում են հիմնականում մոտակա վայրերի գնացքները։
* Մետրո - 1-ին, 2-րդ, 3-րդ, 8-րդ, 9-րդ, 12-րդ և 13-րդ գծեր
* **RER** - *A* գիծ, *Charles de Gaulle* — Étoile կայարան

## Ծանոթագրություններ

## Արտաքին հղումներ
* Թաղապետարանի պաշտոնական կայք 
* 

Կատեգորիա:Փարիզի շրջաններ
Քորին Մերինան

**Քորին Մերինան** (; ), թատրոնի  ամերիկացի ռեժիսոր, սցենարիստ և պրոդյուսեր։ 2006 թվականին տեղի ունեցած Օսկարի 78-րդ մրցանակաբաշխության դափնեկիր (2005)։

## Կենսագրություն
Քորին Մերինանը ծնվել է 1974 թվականի սեպտեմբերի 2-ին Նյու Յորքում (ԱՄՆ)։ 1995 թվականին ավարտել է Բոստոնի համալսարանը։

Բարձրագույն կրթություն ստանալուց հետո որպես թատրոնի ռեժիսոր աշխատել է Գուդմանա թատրոնում։ Ավելի ուշ սկսել է աշխատել կինոյի և հեռուստատեսության ոլորտում։

2001 թվականին «Ոտքի մատների վրա» վավերագրական ֆիլմի համար առաջադրվել է Էմմի մրցանակի (երաժշտությունը՝ «Ladysmith Black Mambazo»):

2006 թվականին  «Հաղթանակի ձայներ. Նոման Կորվինի ոսկեդարը» ()» լավագույն վավերագրական կարճամետրաժ ֆիլմի անվանակարգում արժանացել է Օսկար մրցանակի (2005)։

## Ֆիլմագրություն
; Սցենարիստ
* 2000-2011 — «C.S.I.Հանցավայր» ()

;Պրոդյուսեր
* 2000 թվական — «Ոտքի մատների վրա»։ Երաժշտություն Ladysmith Black Mambazo / ()
* 2000-2011 — «C.S.I.Հանցավայր» ()
* 2002-2011 — «C.S.I.: Հանցավայր Մայամի» / CSI: Miami
* 2004-2011 — «C.S.I.: Հանցավայր Նյու Յորք» / CSI: NY
* 2005 թվական —  «Հաղթանակի ձայներ. Նոման Կորվինի ոսկեդարը» /()»
* 2009 — «Մութ լույս․ կույր լուսանկարիչների արվեստ» / ()

## Ծանոթագրություններ

## Արտաքին հղումներ
* 
* [Կորին Մէրինեն [КиноПоиск] կայքում]

Կատեգորիա:Օսկարակիրներ
Կատեգորիա:Ամերիկացի թատերական ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի կինոպրոդյուսերներ
Կատեգորիա:Սցենարիստներ այբբենական կարգով
Կատեգորիա:Բոստոնի համալսարանի շրջանավարտներ
Կատեգորիա:Ամերիկացիներ իռլանդական սերմամբ
Կատեգորիա:21-րդ դարի ամերիկացի կանայք
Կատեգորիա:Ամերիկացի հեռուստապրոդյուսերներ
Ալեքսանդր Մղեբրով

**Ալեքսանդր Աբելի Մղեբրով** (Մղեբրյան) (), հայ դերասան, բեմադրիչ։

## Կենսագրություն
Ալեքսանդր Մղեբրովը ծնվել է 1884 թվականի մարտի 12-ին, Թիֆլիսում։

Ընդունվել է Ռապգոֆի դրամատիկական դասընթացներին և 1907թվականին ավարտել է այն։ 1907 թվականին ընդունվել է Մոսկվայի Գեղարվեստական (ՄԳԹ), որից հետո 1908-10 թվականներին շարունակել է ուսումը Վ.Կոմիսարժեսկայայի թատրոնում։ 1910-12 թվականներին խաղացել է Ն. Եվրեինովի Հինավուրց թատրոնում։

1917 թվականին հիմնադրել և ղեկավարել է Բալթիական գործարանի բանվորական թատրոնը։ 1918 թվականին կազմակերպել է «Պրոլետկուլտի գեղարվեստական թատերաբեմեր (հետագայում՝ Բանվորական հերոսական հեղափոխական թատրոն)։ 1920-21 թթ աշխատել է ՌԽՖՍՀ առաջին թատրոնում, 1922-24 թթ, 1930-31 թթ, 1939-56 թթ եղել է Լենինգրադի Ա. Պուշկինի անվան դրամատիկական թատրոնի դերասան։ 1963 թ-ից աշխատել է ժողովրդական թատրոններում։

Նկարահանվել է մի շարք ֆիլմերում, որոնցից են «Պոետի երիտասարդությունը», «Իվան Ահեղ», «Անմահության խարույկ» և այլն։ Համագործակցել է Վ. Կոմիսարժևսկայայի, Պ. Օռլենեի, Վ. Մեյերխոլդի հետ։ Վ. Նեմիրովիչ-Դանչենկոն և Կ. Ստանիսլավսկին բարձր են գնահատել Մղեբրովի ստեղծագործական գործունեությունը։ Հեղինակել է «Կյանքս թատրոնում» (հ.1-2, 1929-32թթ) գիրքը։

1996 թվականի հոկտեմբերի 5-ին մահացել է Լենինգրադում (այժմ՝ Սանկտ Պետերբուրգ)։

## Դերեր
Ֆեոդոր — Ա.Տոլստոյի «Ֆեոդոր Իոհանովիչ արքան»

Դունկան — Վ. Շեքսպիրի «Մակբեթ»

Նեսչաստլիվցև — Ա. Օստրովսկու «Անտառ»

## Ծանոթագրություններ

Կատեգորիա:Հայ դերասաններ
Կատեգորիա:Հայ բեմադրիչներ
Կատեգորիա:Հայ ռեժիսորներ
Կատեգորիա:Հայ թատերական գործիչներ
Մայնտալ

**Մայնտալ** (), քաղաք Գերմանիայի Դաշնային Հանրապետության Հեսսեն երկրամասի Մայն-Կինցիգ շրջանում։ Ենթարկվում է Դարմշտադտի վարչական շրջանին; Բաղկացած է հետևյալ չորս բնակավայրերից. Դյորնիգհայմ, Բիշոֆսհայմ, Վախենբուխեն,Հոխշտադ։ Զբաղեցնում է 32,4 քառակուսի կիլոմետր տարածք։ 2016 թվականի դեկտեմբերի տվյալներով բնակչության թվաքանակը եղել է 38.739: Պաշտոնական կոդը՝  06 4 35 019:

Քաղաքն ընկած է երկրամասի հարավարևելյան հատվածում, հարևան Բավարիա երկրամասի հետ սահմանից մի փոքր դեպի հյուսիս, Հռենոս գետի կարևրագույն վտակներից մեկի՝ Մայնի ափին։

## Գործընկեր քաղաքներ
Մայնտալը գործընկերային հարաբերություններ է հաստատել օտարերկրյա հետևյալ քաղաքների հետ.
* , Լյուիսան, Ֆրանսիա, 1973
* , Մոոսբուրգ (Ավստրիա)1976}
* , Էստերգոմ, Հունգարիա, 1993
* , Կատերինի, Հունաստան, 1995

## Պատկերասրահ

 Maintal-Hochstadt Historisches Rathaus 20101028.jpg|Հոխշտադի պատմական համայնքապետարանը
 Maintal Hochstadt Wehrkirche St. Kilian 20101028.jpg|Եկեղեցին
 Altes Rathaus Maintal-Wachenbuchen.JPG|Մայնտալ-Վախենբուխենի հին համայնքապետարանը


## Ծանոթագրություններ

## Արտաքին հղումներ
* Մայնտալի կայքէջը
* 

Կատեգորիա:Գերմանիայի աշխարհագրություն
Կատեգորիա:Գերմանիայի բնակավայրեր
Կատեգորիա:Գերմանիայի պատմություն
Կատեգորիա:Գերմանիայի քաղաքներ
Դու (հեռուստասերիալ)

**«Դու»** () ամերիկյան դրամատիկական սերիալ՝ թրիլլերի տարրերով։ Առաջին սեզոնը թողարկվել է 2018 թվականի սեպտեմբերի 9-ին *Lifetime* ալիքում։

2018 թվականի հուլիսի 26-ին *Lifetime* ալիքը թողարկել է հեռուստասերիալի 2-րդ սեզոնը։ 2020 թվականի հունվարի 14-ին Netflix-ը հայտարարել է, որ 2021 թվականին թողարկվելու է հեռուստասերիալը 3-րդ սեզոնը։

## Սյուժե
Իսկ դուք ի՞նչի եք պատրաստ հանուն սիրո։ Երբ գրախանութի աշխատողը հանդիպում է սկսնակ տաղանդավոր գրողին, նրա համար պատասխանն ակնհայտ է դառնում՝ բացարձակապես ամեն ինչի պատրաստ է հանուն նրա։ Տղան որոշ մանրամասնություններ է կարողանում իմանալ աղջկա կյանքի մասին՝ օգտագործելով նրա սոցիալական ցանցերը, որպեսզի մոտ լինի նրան, ինչքան հնարավոր է շատ։ Քաղցր սերը վերածվում է վտանգավոր մոլուցքի։ Տղան պատրաստ է լինում հանգիստ ու հատուկ մեթոդներով հեռացնել իր նպատակի ճանապարհին հայտնված ցանկացած խոչընդոտ, եթե անգամ այդ խոչընդոտը մարդ էր։ Իսկ նրա սիրելին ընդհանրապես չի էլ նկատում, թե ինչ է իրենից իրականում ներկայացնում այդ համակրելի երիտասարդը։

## Դերերում
### Հիմնական կազմ

## Սեզոններ

## Դրվագներ
### Սեզոն 1 (2018)

### Սեզոն 2 (2019)

## Ծանոթագրություններ

## Արտաքին հղումներ
* 

Կատեգորիա:2010-ականների ամերիկյան դրամա հեռուստասերիալներ
Կատեգորիա:2010-ականների ամերիկյան հեռուստասերիալներ
Կատեգորիա:2010-ականների ամերիկյան քրեական դրամա հեռուստասերիալներ
Կատեգորիա:2010-ականների քրեական հեռուստասերիալներ
Կատեգորիա:2018 հեռուստասերիալներ
Կատեգորիա:Ամերիկյան դրամա հեռուստասերիալներ
Կատեգորիա:Ամերիկյան հեռուստասերիալներ
Կատեգորիա:Ամերիկյան քրեական հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Դրամա հեռուստասերիալներ
Կատեգորիա:Լոս Անջելեսը հորինվածքում
Կատեգորիա:Հեռուստասերիալներ այբբենական կարգով
Կատեգորիա:Հեռուստասերիալներ ըստ երկրի և ժանրի
Կատեգորիա:Նեթֆլիքսի բնօրինակ ծրագրեր
Intentions (երգ, Ջասթին Բիբեր)

**Intentions**», կանադացի երգիչ Ջասթին Բիբերի երգը Migos տրիոյի անդամ` ամերիկացի ռեփեր Quavo-ի մասնակցությամբ։ Այն թողարկվել է տեսահոլովակի հետ միասին 2020 թվականի փետրվարի 7-ին որպես Բիբերի «Changes» հինգերորդ ստուդիական ալբոմի երկրորդ սինգլ։ Սա նրանց երրորդ համագործակցությունն է այն բանից հետո, երբ նրանք մասնակցել են ամերիկացի ռեփեր Chance the Rapper-ի և Dj Khaled-ի «I’m the One» երգին։ Բիբերը Quavo-ի հետ միասին դեբյուտել է «Intentions» և «Yummy» երգերը 2020 թվականի փետրվարի 8-ին «Saturday Night Live»-ի ընթացքում։ Նա և Quavo-ն նաև հանդես են եկել այս երգով 2020 թվականի փետրվարի 14-ին` այն օրը, երբ ալբոմը թողարկվել է, Ջիմմի Ֆելոնի երեկոյան շոուի ժամանակ։

## Տեսահոլովակ
Տեսահոլովակի մասին հայտարարվել է Բիբերի պաշտոնական Յություբան ալիքում երգի թողարկման նույն օրը։ Այն ցուցադրում էր երկու արտիստների օգնությունն այն մարդկանց, ովքեր կրթություն չեն ստացել։ «Intentions»-ը Բիբերի կնոջ` Հեյլի Բելդուինի և Quavo-ի ընկերուհու` Saweetie-ի հետ լավ մտադրություններ ունենալու մասին է, սակայն տեսահոլովակն օգնում է ուրիշներին, հատկապես առանց կրթության մարդկանց։ Բիբերը հրատարակել է երգի տեքստով տեսահոլովակը 2020 թվականի փետրվարի 10-ին։ 2020 թվականի փետրվարի 12-ին նա թողարկել է տեսահոլովակի կարճ տարբերակը միայն երգի մասերով։

## Կենդանի կատարումներ
Բիբերը Quavo-ի հետ միասին դեբյուտել է «Intentions» և «Yummy» երգերը 2020 թվականի փետրվարի 8-ին «Saturday Night Live»-ի ընթացքում։ Նա և Quavo-ն նաև հանդես են եկել այս երգով 2020 թվականի փետրվարի 14-ին` այն օրը, երբ ալբոմը թողարկվել է, Ջիմմի Ֆելոնի երեկոյան շոուի ժամանակ։

## Ձայնագրման մասնակիցներ
* Ջասթին Բիբեր` գլխավոր վոկալ,  երգի հեղինակ
* Quavo` երկրորդական վոկալ, երգի հեղինակ
* Poo Bear` պրոդյուսեր, երգի հեղինակ, բեք վոկալ
* The Audibles` պրոդյուսեր, երգի հեղինակ
* Ջոշ Գադուին` վոկալի պրոդյուսեր, ձայնագրման ինժեներ
* Քրիս «TEK» Օ'Ռայան` ձայնագրման ինժեներ

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրեր

## Թողարկման պատմություն

## Ծանոթագրություններ

Կատեգորիա:2020 սինգլներ
Կատեգորիա:Ջասթին Բիբերի երգեր
Ակսել Բակունցի մոր դիմանկար

**Ակսել Բակունցի մոր դիմանկար**, Մարտիրոս Սարյանի կողմից 1935 թվականին Գորիսում արված յուղաներկ կտավ։

## Պատմություն
1935 թ․ Մարտիրոս Սարյանը նկարիչների մի փոքր խմբի հետ այցելում է Գորիս զանգեզուրյան նկարների շարք անելու մտադրությամբ։ Նկարիչը մինչ այդ ճանաչում էր Բակունցին և լինելով Գորիսում` չէր կարող չհանդիպել նրան։ Այցելում է նրան և տասն օր շարունակ հյուրընկալվում նրա տանը։ Օրերից մի օր Սարյանը ցանկություն է հայտնում զանգեզուրյան տարազով նկարելու Բակունցի մորը։ Մայրը հրաժարվում է, համառում և խուսափում որպես բնորդ նստել նկարչի դիմաց։ Բակունցին հաջողվում է համոզել վերջինիս, արդյունքում ծնվում է նկարը։ Նկարիչը այն նվիրում է գրողին։ Այժմ այն պահպանվում և ցուցադրված է Ակսել Բակունցի տուն-թանգարանում։ Նկարին կից ներկայացված է Սարյանի նամակը, որը հասցեագրված է Ա․ Բակունցի եղբորը՝ Վահան Բակունցին, որում ներկայացված է նկարի ստեղծման նախապատմությունը։

## Աղբյուրներ
* ԳԱԹ-ի հավաքածու, Ակսել Բակունցի ֆոնդ
* Ակսել Բակունցի հուշերից, 1960 թ․

Կատեգորիա:Մարտիրոս Սարյանի նկարներ
Կատեգորիա:1935 նկարներ
Կատեգորիա:Ակսել Բակունց
Հովհաննես Թումանյանի տուն-թանգարանի հացատուն և մեծ «օթախ»

220px|մինի|Թումանյանի տուն-թանգարան
220px|մինի|Սանդերք, ճախարակ Թումանյանի տուն-թանգարանում
220px|մինի|Թումանյանի պապի թուրը Թումանյանի տուն-թանգարանում
220px|մինի|Թումանյանի օրորոցը Թումանյանի տուն-թանգարանում
մինի|Թումանյանի տուն-թանգարանի << հացատուն>>
**Հովհաննես Թումանյանի տուն-թանգարանի հացատուն և մեծ «օթախ»**, Հովհաննես Թումանյանի Դսեղում գտնվող հայրական տունը 1939թվին դարձել է տուն-թանգարան։

## Պատմություն
Թանգարանը երկհարկանի շինություն է. առաջին հարկն ունի չորս սրահներ, իսկ երկրորդ հարկը՝ Թումանյանի ամառանոցն է։ Թանգարանն ունի 280 ցուցանմուշ, նաև գիտաօժանդակ նյութեր։ Առաջին հարկի երկու սրահները՝ հացատունը և մեծ «օթախը», ոչ միայն Թումանյանի մանկության մասին են պատկերացում տալիս, այլև՝ XIX դարի հայ կենցաղի։

## Հավաքածու
Այս երկու սրահների ցուցանմուշների միջոցով այցելուն գաղափար է կազմում, թե ինչ կենցաղով է ապրել գյուղացին 19-րդ դարում։ Դրանք բոլորը Թումանյանի հայրական տան իրերն են։ Առաջին սրահում ցուցադրված են ամբարներ, որոց մեջ գյուղացիները պահել են ցորեն, ալյուր՝ ամբողջ տարվա հացի պաշարը։ Ամբարներից մեկի վրա դրված է կուժը, որով աղջիկներն ու տան հարսները ջրի են գնացել։ Մյուս ամբարի վրա Թումանյանի մոր խմորի տաշտն է, կոտը, կես կոտը։ Կշեռք չլինելու պատճառով վերջին երկու իրերով չափել են մթերքը։ Տունն օջախն է տաքացրել, օջախի վրա դրված պղնձում ճաշ են պատրաստել։  Հացի փուռը կառուցված է տան մեջ։ Այստեղ կա նաև թոնիր, բայց գյուղում սովորություն չի եղել լավաշ թխելու։ Թոնիրն օգտագործել են տունը տաքացնելու համար։ 
Թանգարանի երկրորդ սրահը կոչվել է Մեծ «օթախ»։ Այստեղ ուշագրավ իրերից է Թումանյանի օրորոցը։ Թումանյանի պապի թուրը մինչև օրս պահպանվում է այստեղ։ Թումանյանի պապը, որին նույնպես Օհանես էին ասում, ցարական բանակի ենթասպա էր, քաջ մարդ, որ տարվա մեծ մասը դրսում էր անցկացնում։ Նա թույլ չէր տալիս, որ օտարները թալանեն Դսեղը և նրա շրջակայքի գյուղերը։ Հետաքրքիր ցուցանմուշներից են նաև Թումանյանի մոր սանդերքը և ճախարակը, որոնց ծանոթ են միայն հին սերնդի կանայք։

Այս սրահում է, որ երեկոները հավաքվում էին գյուղացիները, Թումանյանի հոր՝ Տեր Թադևոսի չոնգուրի նվագի տակ զրուցում էին, պատմում հետաքրքիր դեպքեր՝ լսած կամ իրենց գլխով անցած։ Նաև պատմում էին հեքիաթներ։ Թումանյանը ուշադիր լսում էր դրանք։ Հետագայում այս պատմությունները, հեքիաթները, Լոռվա շքեղ բնաշխարհը դարձան նրա ներշնչանքի աղբյուրը։

## Ծանոթագրություններ

Կատեգորիա:Հովհաննես Թումանյան
Կատեգորիա:Դսեղ
Ֆիլադելֆիայի ժամանակակից արվեստի ինստիտուտ

**Ֆիլադելֆիայի ժամանակակից արվեստի ինստիտուտ** (, сокр. *ICA*), գեղարվեստական  թանգարան և ցուցադրության հարթակ Փենսիլվանիա նահանգի Ֆիլադելֆիա քաղաքում։ Ներկայացվում է ժամանակակից արվեստ։

Թանգարանը կապված է Փենիսլավանյան թատրոնի հետ և գտնվում է իր կամպուսի տարածքում։ Այն ԱՄՆ-ի առաջավոր թանգարաններից է և նվիրված է մեր ժամանակակից նորարարական արվեստի ցուցադրմանը։

## Պատմություն և գործունեություն
Ժամանակակից արվեստի թանգարանը հիմնադրվել է 1963 թվականին Հոլմսոմ Պերկիսոնի կողմի (*Holmes Perkins*)։ Թանգարանի առաջին ցուցահանդեսները նվիրված էին Էնդի Ուորհոլին, Լորի Անդերսոնին, Ագնես Մարտինին և Ռոբերտ Ինդիանային։ Թանգարանը չունի մշտական հավաքածու, բայց նոր ցուցանմուշները ցուցադրվում են տարեկան երեք անգամ (տարեկան մոտ տասներկու ցուցահանդես)։ ԻնստիտուտՆ առաջարկում է նաև կրթական ծրագրեր, անցկացնում է դասախոսություններ, ցուցադրում է ֆիլմեր։

Հետագայում ցուցադրվել են Ռիչարդ Արտշվագերի, Վիլ Ցելմինշի,  Կարեն Կիլիմնիկի, Չարլզ Լեդրի, Բարրի Լե Վայի, Գլեն Լիգոնի, Մեպլտորպայի, Պեպոնա Օսորիոյի, Թավարեսա Ստրաչանայի, Սայա Թվոմբլիի ցուցահանդեսները։ Նաև հայտնի ժամանակակից արվեստագետների շարքում ներկայացված էին Գիլիան Ուիլինգը, Յոշիտոմո Նառան, Ջոհոն Արմլեդերը, Ռոբերտ Քրամբը, Քեյթ Գիլմորը, Օդիլ Դոնալդ Օդիտան, Լիզա Յուսկավիջը և շատ այլ արվեստագետներ։ Բացի նկարիչներից, նորաձևության դիզայներները (Ռուդի Գերնրեիչը) և  շոու-բիզնեսի այլ ներկայացուցիչներ ցուցադրում են իրենց աշխատանքը ինստիտուտում։ Այստեղ ներկայացված էր Space 1026 (*[https://space1026.com/ Space 1026]*) երիտասարդ գեղարվեստական խումբը։

Ռոբերտա Սմիթը «Նյու Յորք Թայմս»-ից 2009 թվականին գրել է.

։

Ժամանակակից արվեստի ինստիտուտի կենտրոնակայանը նախկինում գտնվում էր Մեյերսոնի սրահում։ Թանգարանի ժամանակակից շենքը կառուցվել է 1990 թվականին և նախագծվել է ամերիկացի ճարտարապետ Ադել Նաուդե Սանտոսի կողմից, որը հետագայում Մասաչուսեթսի տեխնոլոգիական ինստիտուտում դարձել է ճարտարապետության ֆակուլտետի դեկան։

## Ծանոթագրություններ

## Արտաքին հղումներ
* Պաշտոնական կայք
* Institute of Contemporary Art
* Institute of Contemporary Art at the University of Pennsylvania 

Կատեգորիա:1963 հիմնադրումներ ԱՄՆ-ում
Կատեգորիա:1963 հիմնադրված թանգարաններ
Կատեգորիա:Ժամանակակից արվեստի թանգարաններ
Կատեգորիա:Ֆիլադելֆիայի թանգարաններ
Զուլալ Գազանճյան

**Զուլալ Գազանճյան** (), սփյուռքահայ բանաստեղծ։

## Կենսագրություն
Զուլալ Գազանճյանը ծնվել է 1936 թվականի հոկտեմբերի 10-ին, Մուսալեռում։ Մանուկ հասակում մուսալեռցիների հետ տեղափոխվել է Անջար և նախնական կրթությունը ստացաել Անջարի ազգային «Յառաջ» նախակրթարանում, այնուհետև տեղափոխվել է Հալեպ։ 1949 թվականին մեկնել է Վենետիկ և ուսումը շարունակել «Մուրադ-Ռափայելյան վարժարանում»։ Ստեղծագործել է դպրոցական տարիներից։ 1954 թվականին վերադարձել է Հալեպ և մինչև 1961 թվական տեղի ազգային վարժարաններում աշխատել որպես ուսուցիչ։ 1961 թվականին հաստատվել է Փարիզում։

Գրական-վերլուծական և բանասիրական հոդվածներով աշխատակցել է գրական մամուլին։

## Մահ
Մահացել է ծանր հիվանդությունից հետո, 2008 թվականի փետրվարի 24-ին, Ֆրանսայի Նիս քաղաքում։

## Երկեր
* «Կեանքը քոյրս», Փարիզ 1964:
* «Արեւածաղկի մը նման», Փարիզ 1975:
* «Շարունակելի», Վենետիկ 1992:
*«Հատընտիր հայ հին բանաստեղծութեան», հատոր Ա, Վենետիկ, 1995։
* «Բանաստեղծութիւններ», Երևան, 1996:
* «Հատընտիր հայ հին բանաստեղծութեան», հատոր Բ., Վենետիկ, 1998։
*Քերթուածներ, Հալէպ, 2008:

## Գրականություն
* Բախտիար Հովակիմյան, Հայոց ծածկանունների բառարան, Ե., ԵՊՀ հրատ., 2005, էջ 579-580։

## Ծանոթագրություններ

## Արտաքին հղումներ
* Մարուշ Երամյան | Ի՞ՆՉ ԿԸ ԿՈՐՍՆՑՆԵՆՔ

Կատեգորիա:Մուրադ-Ռափայելյան վարժարանի սաներ
Կատեգորիա:Սփյուռքահայ բանաստեղծներ
Ջասթին Բիբեր։ Սեզոններ

**Ջասթին Բիբեր․ Սեզոններ** (), 2020 թվականի ամերիկյան վավերագրական հեռուստասերիալ կանադացի երգիչ Ջասթին Բիբերի երաժշտական ոլորտ վերադարձի մասին։ Դրա ռեժիսորը և գործադիր պրոդյուսերը OBB Pictures'-ի Մայքլ Ռաթներն է լուսանկարիչ Ջո Թըրմինիի մասնակցությամբ լրացուցիչ դրվագներում։ Վավերագրական հեռուստասերիալը պրոդյուսավորվել է Bieber Time Films, SB Films և OBB Pictures ընկերությունների կողմից, Ջասթին Բիբերի հետ որպես գործադիր պրոդյուսեր։

## Նախարտադրություն
2019 թվականի դեկտեմբերի 24-ին Բիբերը հայտարարել է վավերագրական հեռուստասերիալի մասին։ Սերիալը նկարագրվում է որպես «անձնական, խորապես ցուցադրող այն, թե ոնց է նա երաժշտություն ստեղծում»։ Հեռուստասերիալը ներառում է Բիբերի «Changes» հինգերորդ ստուդիական ալբոմի երաժշտությունը։

## Հետարտադրություն
Վավերագրական սերիալի թրեյլերը թողարկվել է 2019 թվականի դեկտեմբերի 31-ին։ Նախադիտումը կայացել է «Dick Clark's New Year's Rockin' Eve», որտեղ Բիբերը ասել է «Որպես մարդիկ մենք հաճախ թռիչքներ և անկումներ ենք ունենում։ Այդքան շատ լավ սեզոններ, վատ սեզոններ։ Երբեմն, մենք ուզում ենք հանձնվենք»։

## Թողարկում
Առաջին չորս դրվագները թողարկվել են 2020 թվականի հունվարի 27-ին YouTube Premium-ում։ Այն օգտատերերի համար, որոնք YouTube Premium չունեն, ամեն շաբաթ երկու դրվագ է թողարկվում, սկսելով 2020 թվականի հունվարի 27-ին։

## Դերասանական կազմ
* Ջասթին Բիբեր
* Հեյլի Բիբեր
* Սքութեր Բրաուն
* Ռայան Գուդ
* Ջոշ Գուդուին
* Poo Bear
* Dr. Daniel Amen
* Dr. Erica Lehman
* Dr. Buzz Mingin

## Դրվագներ

## Ծանոթագրություններ

Կատեգորիա:2020 հեռուստասերիալներ
Կատեգորիա:ՅուԹյուբ
Կատեգորիա:Վավերագրական կինո
Տիգրան Սուչյան

**Տիգրան Սուչյան** (ծնվ. 1981 թ. փետրվարի 15 Երևան), հայ շեփորահար։

## Կենսագրություն և գործունեություն
Տիգրան Սուչյանը ծնվել է 1981 թվականի փետրվարի 15-ին, Երևանում։

1987 թվականից սովորել է երաժշտական դպրոցի երգեցողության, հետո՝ շեփորի դասարանում։

1990 թվականից նվագել է «Արաբկիր», այնուհետև՝ «Արարատ» փողային նվագախմբերում։

1998 թվականին ընդունվել է Երևանի Կոմիտասի անվան պետական կոնսերվատորիա։

1997 թվականից նվագել է Արսեն Ներսիսյանի «Ֆանկի բաս» խմբում, իսկ 1998 թվականից նվագում է Հայաստանի պետական ջազային նվագախմբում։

1999 թվականից զուգահեռ նվագում է նաև «Armenian Navy Band», 2004 թ-ից՝ «Կատուներ», 2008 թ-ից՝ «Նուզ» խմբերում։

Համագործակցում է հայկական տարբեր երաժշտական խմբերի և երաժիշտների հետ։ «Armenian Navy Band» խմբի կազմով մասնակցել է մի շարք միջազգային երաժշտական փառատոների՝ «Սֆինքս» (Բելգիա), «Բարբիքան» (Մեծ Բրիտանիա), «Jazz a Viene» (Ֆրանսիա) և այլն։

«Կատուներ» խմբի հետ մասնակցել է Մոսկվայի «Ուսադբա» ջազային փառատոնին, Կաննում՝ «Միդեմ» փառատոնին։

2008 թ-ից նվագում է նաև «Ռեյնկարնացիա» խմբում, որի հետ մասնակցել է Բաթումիի ջազային խմբում, Սերբիայի Կուստենդորֆ քաղաքում կայացած կինո և երաժշտական փառատոներին (Էմիր Կուստուրիցայի հրավերով)։

## Ծանոթագրություններ

## Արտաքին հղումներ
*Տիգրան Սուչյան 
*musicofarmenia 

Կատեգորիա:1981 ծնունդներ
Կատեգորիա:Հայ երաժիշտներ
Եռափեղկ փականի անբավարարություն

**Եռափեղկ փականի անբավարարություն**, կոչվում է նաև **տրիկուսպիդալ անբավարարություն**, սրտի փականային հիվանդության տեսակ է, որի դեպքում աջ նախասրտի և աջ փորոքի միջև տեղակայված փականը չի կարողանում ամբողջությամբ փակվել սիստոլայի ընթացքում։ Այդ դեպքում արյունը հետ է հոսում աջ փորոքից դեպի աջ նախասիրտ, ինչի արդյունքում աջ նախասրտում և աջ փորոքում ճնշումը մեծանում է։ Արդյունքում մեծանում է կենտրոնական երակային ճնշումը։

Եռափեղկ փականի անբավարարության պատճառները բաժանվում են երկու խմբի՝ *ժառանգական* և *ձեռքբերովի*։ Եռափեղկ փականի առաջնային անբավարարությունը առաջանում է, երբ եռափեղկ փականը ախտահարվում է ինֆեկցիոն էնդոկարդիտի դեպքում։ Երկրորդային ախտահարումը առաջանում է այլ հիվանդության արդյունքում, օրինակ՝ ձախ փորոքային անբավարարություն կամ թոքային հիպերտենզիա։

Եռափեղկ փականի անբավարարության պատճառն է փականի հիմքի լայնացումը աջ փորոքի լայնացման ժամանակ, որի դեպքում փականի թերթիկները իրարից հեռանում են։ Անբավարարություն զարգանում է նաև փականների ախտահարման ժամանակ։

## Նշաններ և ախտանիշներ
Եռափեղկ փականի անբավարարության ախտանիշները կախված են անբավարարության ծանրությունից։ Ծանր անբավարարությունը առաջացնում է աջ սրտի անբավարարություն, ինչի արդյունքում կարող է զարգանալ ասցիտ և ծայրամասային այտուցներ։

Աուսկուլտացիայով կարող է լսվել պանսիստոլիկ աղմուկ։ Աղմուկը ցածր հաճախականության է և ամենալավը լսվում է կրծոսկրի ստորին ձախ սահմանին։ Այն ուժեղանում է ներշնչման ժամանակ և թուլանում է արտաշնչման ժամանակ։ Այդ փոփոխությունը հայտնի է որպես Կարվալլոյի նշան։ Այնուամենայնիվ, աղմուկները կարող են չլսվել՝ սրտի աջ կողմում ցածր ճնշումների պատճառով։ Լսվում է սրտի երրորդ տոնը՝ ստորին կրծոսկրային սահմանին։ Այդ տոնը ուժեղանում է ներշնչման ժամանակ։

Պարանոցի հետազոտման ժամանակ հայտնաբերվում են գիգանտ C-V ալիքներ՝ լծային անոթազարկում։ Ծանր անբավարարության ժամանակ հայտնաբերվում է մեծացած լյարդ՝ որովայնի վերին աջ քառանկյունում։ Շոշափման ժամանակ կարելի է հայտնաբերել լյարդի պոիւլսացիան։

## Ծանոթագրություններ

## Արտաքին հղումներ

Կատեգորիա:Ախտաբանական ֆիզիոլոգիա
Կատեգորիա:Սրտային հիվանդություններ
Պետիկ Հերկելյան

**Պետիկ Հերկելյան** (գրական ծածկանունը՝ Պետրոս Հերեան, ), սփյուռքահայ բանաստեղծ, արձակագիր, խմբագիր։

## Կենսագրություն
Պետիկ Հերկելյանը ծնվել է 1954 թվականի փետրվարի 15-ին, Լիբանանի Անջար գյուղում։ Նախնական կրթությունը ստացել է ծննդավայրի ազգային «Յառաջ Գ.Կիւլպէնկեան» վարժարանում, այնուհետև տեղափոխվել է Բեյրութ, հետևել Համազգայինի հայագիտական բարձրագույն հիմնարկի դասընթացներին։ Լիբանանյան պատերազմի հետևանքով ուսումը կիսատ է մնացել։ Սակայն հետագայում շարունակել է մասնագիտական բարձրագույն կրթությունը և 1985 թվականին ավարտել վերոնշյալ բարձրագույն դասընթացները (ավարտական աշխատանք՝ Վազգեն Շուշանյանի «Սիրոյ և արկածի տղաքը» վեպին նուիրված իր աշխատասիրությունը)։

1976 թվականին գործուղվել է Հունաստան, երկու տարի եղել «Ազատ Օր» օրաթերթի խմբագիրը։ 1978 թվականին վերադարձել է Լիբանան և «Ազդակ» օրաթերթի խմբագրությունում եղել սրբագրիչ։

1973 թվականին լույս է տեսել Հերկելյանի առաջին գիրքը՝ «Պատուհանէն դուրս», 1983 թվականին՝ «Բառը» խորագրով գիրքը, 1985 թվականին՝ «Եւ երկիր պագանեմ» երրորդ գիրքը, 1986 թվականին՝ «Եուհու» քաղաքական երգիծական վիպակը։ Նույն թվականին խմբագրել և մամուլին է հանձնել Ռազմիկ Դավոյանի «Հատընտիր» գիրքը և Մ. Լեռնցիի «Էջեր կեանքիս գիրքէն» ինքնակենսագրական հատորը։ Միաժամանակ, եղել է «Թռչնոց բույն» որբանոցի ուսուցիչ։

Մահացել է 1987 թվականի մարտի 10-ին։

1992 թվականին, հետմահու, բանաստեղծի հարազատները հրատարակել են նրա «Գրական վերլուծական էջեր» հատորյակը, որն ամփոփում է Վազգեն Շուշանյանի ուսումնասիրությունները և մամուլում տպագրված հոդվածները։

## Ծանոթագրություններ

## Արտաքին հղումներ
* Գրական ՊԵՏԻԿ ՀԵՐԿԵԼԵԱՆԻ ՅԻՇԱՏԱԿԻՆ.- ՊԱՐՈՆ ՊԵՏՐՈՍԸ…

Կատեգորիա:Գրական կեղծանուններով հայտնի հեղինակներ
Կատեգորիա:Լիբանանահայ արձակագիրներ
Կատեգորիա:Լիբանանահայ բանաստեղծներ
Կատեգորիա:Սփյուռքահայ խմբագիրներ
Փեսացու

**Փեսացու**, (նախասլավոներեն՝ **ամուսնացող**), չամուսնացած տղամարդ, որը ունի կամ փնտրում է հարսնացու։ Ապագա ամուսին, երիտասարդ մարդ, որը հասել է ամուսնանալու տարիքին։ Հարսանեկան արարողության երկու գլխավոր անձերից մեկը, հարսի հետ միասին։

## Սլավոնական ավանդույթներ
Փեսան մարմնավորում է ծիսակատարության ակտիվ կողմը, որից բխում է ամուսնության նախաձեռնությունը։ Դա արտահայտվում է փեսացուի և իր ռազմական շրջապատի, որսորդական և հարմար խորհրդանիշների համապատասխան օտագործմամբ` հարսանեկան ֆոլկլորում, (ռազմագերիների  ձկնորսությունը և պաշարումները, փեսացու-որսորդի կերպարը), տերմինաբանության մեջ (սահմանակցում *воjно* «փեսացու»  «հարսնախոս», անունը Դրուժինայի և հարսնացուի տան ուժով վերցնելը ծիսակատարությամբ, սուր, նիզակ, ձկնորսական ցանց և հարսանեկան ծիսակատարության հարմար արդուզարդեր)։

Տղամարդկանց ծիսական ցուցադրությունները  վառ ներկայացված է ռուսական ժողովրդական հարսանեկան արարողություններում։ Պսակադրության մեկնելուց առաջ հարսը պետք է տա ամուսնուն սանձեր` ի նշան հնազանդության ապագա ամուսնուն, մինչ ամուսնական գիշերը մերկացնել և բոբիկացնել նրան և խնդրել նրան այնքան ժամանակ, մինչև նա թողնի կնոջը պառկել։

Դրա հետ միասին փեսացուի անմիջական մասնակցությունը հարսանեկան ծիսակարգին ավելի շատ պասիվ է, քան ակտիվ։ Ամենից հաճախ նա անձամբ չի գործում, այլ միջնորդի միջոցով` ազգակցության, հարսանքապետի և այլ հարսնավորների, որոնք կարող են ստանալ այն նույն մականունը, ինչը որ փեսացուն։ Փեսացուն հազվադեպ է հարսին անձամբ խնամախոսում։ Նա սովորաբար խնամիներ է ուղարկում, երբեմն էլ միանում է նրանց, բայց չի մասնակցում խոսակցություններին։ Միայն հարսին փախցնելու դեպքում փեսացուն գործում է ինքնուրույն։ Հարսի բարեկամների հետ խնամախոսությունից հետո գալիս են փեսացուի տուն` տնտեսությունը տեսնելու, բայց անձամբ փեսացուն դրանում չի ունենում անմիջական մասնակցության։ Փեսացուն հարազատների հետ ներկայանում է հարսի խնամիներին  և նշանադրությանը, որտեղ փեսացուն հարսի հետ փոխանակվում են  մատանիներով։

## Գեղարվեստական ստեղծագործությունների անուններ
* «Փեսացու (ֆիլմ, 1911)» 
* «Փեսացու (ֆիլմ, 1960)» — Էլեմ Կլիմովի կարճամետրաժ կոմեդիան (1960), որն անվանվել է դիտավորյալ ուղղագրական սխալով։
* «Փեսացու (հեքիաթ)» — Ա. Ս. Պուշկինի հեքիաթը (1825):

## Ծանոթագրություններ

Կատեգորիա:Ընտանիք
Կատեգորիա:Հարսանիք
Կլաուդիո Միրանդա

**Կլաուդիո Միրանդա** (, ), չիլիական ծագմամբ ամերիկացի կինոօպերատոր։ Նա առավել հայտնի է որպես «Օսկար» մրցանակի դափնեկիր Էնգ Լիի «Պիի կյանքը» ֆիլմի համար և Դևիդ Ֆինչերի «Բենջամին Բաթոնի առեղծվածային պատմությունը» ֆիլմի օպերատոր։ Առաջին ֆիլմն ամբողջությամբ նկարահանվել է թվային ձևաչափով, այն «Օսկարի» է առաջադրվել օպերատորական լավագույն աշխատանքի համար։

## Կարիերա
Միրանդայի առաջին աշխատանքը եղել է Դևիդ Ֆինչերի «Յոթ» ֆիլմը (1995), որի նկարահանումներին նա մասնակցել է որպես լույսի լույսի վարպետ։ Նույն դերը նա կատարել է «Խաղ» և «Մարտական ակումբ» ֆիլմերում, մինչ «Զոդիակ» ֆիլմի լրացուցիչ օպերատոր։ Ինչպես նախորդ անգամ, նա Ֆինչերին աշխատանքը ներկայացրել է FilmStream Camera տեսախցիկով՝ նկարահանելով «Բենջամին Բաթոնի առեղծվածային պատմությունը»։

2012 թվականին որպես օպերատոր մասնակցել է ռեժիսոր Ջոզեֆ Կոսինսկու «Օբլիվիոն» ֆանտաստիկ մարտաֆիլմի նկարահանումներին։ Այդ ֆիլմի վրա կատարած աշխատանքները հատկանշական են նրանով, որ այն ամբողջությամբ նկարահանվել է թվային ձևաչափով Սոնի F65 թվային կինոտեսախցիկի 4K բանաձևով։

2009 թվականից Կինոօպերատորների ամերիկյան ընկերակցության անդամ է։

## Անձնական կյանք
Միրանդան ծնվել է Սանտյագոյում, նրա հայրը չիլիացի էր, մայրը՝ դանիացի։ Երբ նա եղել է 1 տարեկան, ընտանիքը գաղթել է Միացյալ Նահանգներ։

## Ֆիլմագրություն

## Ծանոթագրություններ

## Արտաքին հղումներ
* Կինոօպերատորների առցանց հանրագիտարանում 
* Fearful Symmetry. Claudio Miranda ASC / Life of Pi

Կատեգորիա:Ամերիկացի կինոօպերատորներ
Կատեգորիա:BAFTA մրցանակի դափնեկիրներ
Կատեգորիա:Օսկարակիրներ
Գառնիկ Մանուկյան

**Գառնիկ Մանուկյան** (), հայ բանաստեղծ, արձակագիր։ Հայաստանի գրողների միության անդամ (1984)։

## Կենսագրություն
Գառնիկ Մանուկյանը ծնվել է 1940 թվականի հուլիսի 20-ին, Վարդենիսի շրջանի Նորակերտ գյուղում (այժմ՝ ՀՀ Գեղարքունիքի մարզ)։ Ավարտել է Երևանի պետական մանկավարժական ինստիտուտի բանասիրական ֆակուլտետը։ Եղել է Նորակերտի դպրոցի տնօրեն, 2006-2011 թվականներին ղեկավարել է Գեղարքունիքի Հայաստանի գրողների միության մարզային բաժանմունքը։ 2009 թվականից դասավանդում է Վարդենիսի Վիկտոր Համբարձումյանի անվան մանկավարժական ինստիտուտում։

Առաջին բանաստեղծությունը հրատարակվել է 1961 թվականին, այնուհետև սկսել է պարբերաբար տպագրվել հանրապետական գրական մամուլում։ Բալլադների և պոեմների, գրքերի հեղինակ է։ Թարգմանվել է ռուսերեն։

## Երկեր
* Երկու ճանապարհ (վեպ), Երևան, 2013։
* Իմ աշխարհը. սուրբ սեր (բանաստեղծություններ, պոեմներ), Երևան, 2010։
* Մթնշաղից առաջ (վեպ), Երևան, 2008։
* Խաչված ճակատագիրը (վեպ), Երևան, 2004։
* Ցավի կանչ (բանաստեղծություններ), Երևան, 2001։

## Պարգևներ
* ՀԳՄ «Գրական վաստակի համար» մեդալ, 2011
* ՀՀ վարչապետի շնորհակալագիր, 2011 
* ՀԳՄ, «Զորավար Անդրանիկ» համազգային միության և «Հայաստան» թերթի գրական մրցանակաբաշխության 1-ին մրցանակ՝ Զորավար Անդրանիկին նվիրված շարքի համար 
* «Զորավար Անդրանիկ» համազգային միության մրցանակի ասպետ

## Ծանոթագրություններ

Կատեգորիա:ՀՊՄՀ շրջանավարտներ
Կատեգորիա:Հայ արձակագիրներ
Կատեգորիա:Հայ բանաստեղծներ
Կատեգորիա:Հայաստանի գրողների միության անդամներ
Ֆրանգիստան

**Ֆրանգիստան** (), տերմին, որը միջնադարում կիրառվել է մուսուլմանների կողմից, հատկապես պարսիկների, բնորոշելու Միջնադարյան կամ Հռոմեական Եվրոպան։

*Ֆրանգիստան* թարգմանաբար նշանակում է «Ֆրանկների երկիր»։ Առաջացել է «*Ֆրանգ»* արմատից, որը ֆրանկի պարսկական տարբերակն է և «-իստան» ածանցից, որն արտահայտում է տեղանվան իմաստ։ Առաջացել է պարսկերենից։ Խաչակրաց արշավանքների ժամանակ Միջին Արևելքի մուսուլմանները բոլոր քրիստոնյաներին անվանել են «ֆրանկներ»՝ ի պատիվ Եվրոպայի ամենախոշոր քրիստոնյա պետության՝ Ֆրանկական թագավորության բնակիչների։ Բացի այդ, այս ժամանակաշրջանում միջնադարյան Ֆրանսիան եղել է Արևմտյան Եվրոպայի ամենաազդեցիկ երկիրը։ Արևելյան Եվրոպան էլ գտնվում էր Սրբազան Հռոմեական կայսրության ազդեցության տակ։

Քանի որ *ֆրանկները* (ֆրանսիացիները) կազմել են Առաջին խաչակրաց արշավանքի զինուժի գերակշիռ մասը, իսկ հին ֆրանսերենը դարձել 12-րդ դարի խաչակրաց պետությունների դոմինանտ լեզուն (հատկապես Անտիոքի դքսությունը), *ֆրանգ* տերմինով Լևենտում բնորոշվել է Արևմտյան Եվրոպայի ցանկացած բնակիչ (ներառյալ ֆրանկները, սաքսերը, ֆլանդրիացիները և այլն)։ *Ֆրանգիստանը* հստակ սահմանազատված պատմական տարածք չի եղել և քրիսոտնեական ցանկացած երկիր մուսուլմանների կողմից կարող էր բնորոշվել այս անվամբ։

Նույն կերպ, հույն քրիստոնյաներին անվանում էին «ռումեր», որն առաջացել է Ռում տեղանունից (Հռոմեական կայսրության պարսկական անվանումն, որն ավելի ուշ կիրառվել է Բյուզանդական կայսրության պարագայում)։ Իրենց հերթին էլ, քրիստոնյաները բոլոր մուսուլմաններին անվանում էին *[[սարակինոսներ]]* կամ *[[մավրեր]]*, որոնք առաջացել են Արաբիա և Մավրիտանիա տեղանունների լոկալ կիրառումներից։

*Ֆրանգիստան* տերմինը կիրառվել է նաև Օսմանյան կայսրության ժամանակաշրջանում։ Այն հատկապես օգտագործվել է 17-րդ դարից հետո գրված աղբյուրներում։ Մինչդեռ Պարսկաստանում տերմինը կիրառվել է մինչև Ղաջարիների դինաստիայի վերջը։ Տերմինը կիրառվել է հիմնականում տարբեր զեկույցներում և վարչական փաստաթղթերում, որոնք ուղղված էին եվրոպական երկրներին։ Սույն տերմինի այլ տարբերակներ, ինչպես օրինակ, *Ֆարանգ* (գոյական), *Ֆարանգի* (ածական) տարբերակներն, առավել շատ կիրառելի են ժամանակակից պարսկերենում և չունեն բացասական երանգ։ Ժամանակակից Հնդկաստանում բոլոր եվրոպացիներին շարունակում են կոչել «ֆիրանգներ»։

## Ծանոթագրություններ

Կատեգորիա:Խաչակրաց արշավանքներ
Կատեգորիա:Պարսկերեն բառեր և արտահայտություններ
Բազմանդամների սյունակով բաժանում

Հանրահաշվի մեջ **բազմանդամների սյունակով բաժանում** (կամ **անկյունով**), f(x) բազմանդամի g(x) բազմանդամի վրա, որի աստիճանը փոքր է կամ հավասար f(x) բազմանդամի աստիճանին, բաժանման ալգորիթմ։ Ալգորիթմն իրենից ներկայացնում է թվերի սյունակով բաժանման ընդհանրացված ձևը, որը հեշտությամբ իրականացվում է ձեռքով։

Կամայական f(x) և g(x), g(x) \ne 0 բազմանդամների համար գոյություն ունեն q(x) և r(x) միակ բազմանդամներն այնպես, որ

: \frac{f(x)}{g(x)}=q(x) + \frac{r(x)}{g(x)},

ընդ որում r(x) -ն ունի ավելի ցածր աստիճան, քան g(x)-ը։

Բազմանդամների սյունակով բաժանման ալգորիթմի նպատակը հանդիսանում է q(x) քանորդի և r(x) մնացորդի որոնումը տրված f(x) բաժանելիի և g(x) ոչ զրոյական բաժանարարի համար.

## Օրինակ
Ցույց տանք, որ
: \frac{x^3 - 12x^2 - 42}{x-3} = x^2 - 9x - 27 - \frac{123}{x-3}

Բաժանումից ստացված քանորդն ու մնացորդը կարող ենք գտնել հետևյալ քայլերի կատարման արդյունքում.

1. Բաժանելիի առաջին անդամը բաժանում ենք բաժանարարի մեծ անդամի վրա, արդյունքը գրում ենք գծի տակ \left( x^3 / x = x^2 \right):
: 
\begin{matrix}
x^3 - 12x^2 + 0x - 42 \underline{\vert x-3}\\
\qquad\qquad\qquad\quad\; \vert x^2\\
\end{matrix}


2. Բաժանարարը բազմապատկում ենք վերևում ստացված արդյունքով (քանորդի առաջին անդամով)։ Արդյունքը գրում ենք բաժանելիի առաջին երկու անդամների տակ \left( x^2 \cdot \left( x-3 \right) = x^3 - 3x^2 \right):
: 
\begin{matrix}
x^3 - 12x^2 + 0x - 42 \underline{\vert x-3}\\
x^3 \;\; - 3x^2 \qquad\qquad\;\; \vert x^2 \quad\; \\
\end{matrix}


3. Բազմանդամներից ստացված արտադրյալը հանում ենք բաժանելիից, արդյունքը գրում ենք գծի տակ։\left( x^3 - 12x^2 + 0x - 42 - \left( x^3 - 3x^2 \right) = - 9x^2 + 0x - 42 \right).
: 
\begin{matrix}
x^3 - 12x^2 + 0x - 42 \underline{\vert x-3}\\
\underline{x^3 \;\; - 3x^2 \qquad\qquad\;\;} \vert x^2 \quad\; \\
- 9x^2 + 0x - 42 \;\;
\end{matrix}


4. Կրկնում ենք նախորդ երեք քայլերը, որպես բաժանելի օգտագործելով գծի տակ գտնվող բազմանդամը։
: 
\begin{matrix}
x^3 - 12x^2 + \;\; 0x - 42 \vert x-3 \quad \\
\underline{x^3 \;\; - 3x^2 \qquad\qquad\;\;\;\;} \overline{\vert x^2 - 9x} \\
- 9x^2 \;\; + 0x - 42 \quad\;\; \\
\underline{- 9x^2 + 27x \qquad\;} \quad\;\; \\
\quad\; - 27x - 42
\end{matrix}


5. Կրկնում ենք 4-րդ քայլը։
: 
\begin{matrix}
x^3 - 12x^2 + \;\; 0x - 42 \vert x-3 \qquad\quad\; \\
\underline{x^3 \;\; - 3x^2 \qquad\qquad\;\;\;\;} \overline{\vert x^2 - 9x - 27} \\
- 9x^2 \;\; + 0x - 42 \qquad\quad\;\;\; \\
\underline{- 9x^2 + 27x \qquad\;} \qquad\quad\;\;\; \\
- 27x - 42 \quad \\
\underline{- 27x + 81} \quad \\
\quad\; - 123
\end{matrix}

6. Ալգորիթմի վերջ։

Այսպիսով, q(x) = x^2 - 9x - 27 բազմանդամը քանորդն է, իսկ r(x) = - 123՝ մնացորդը։

## Տես նաև
* Գորների սխեմա
* Բեզուի թեորեմ
* Ռուֆինիի կանոն
* Էվկլիդի օղակ
* Գրյորբների բազիս

## Ծանոթագրություններ

Կատեգորիա:Բազմանդամներ
Կատեգորիա:Բաժանում
Կատեգորիա:Թվաբանական գործողություններ
Կատեգորիա:Հանրահաշիվ
Իրավական ժխտողականություն

**Իրավական ժխտողականություն**, **իրավական մերժողականություն**, միջազգային եզրույթով՝ **իրավական նիհիլիզմ** (՝ ոչինչ, ոչնչություն), օրենքի՝ որպես սոցիալական հարաբերությունների կարգավորչի մերժում, որը գործնականում հանգեցնում է ապօրինության (անօրինականության), քաոսի, և ընդհանուր առմամբ արգելակում է իրավական համակարգի զարգացումը։ Իրավական ժխտողականության դրսևորումները էական վնաս կարող են հասցնել նաև պետությանը՝ ստեղծելով անկայունություն։ Այս երևույթի կրողները չեն հավատում օրենքների արդարությանը և հասարակական առաքելությանը՝ իրենց իրավունքների պաշտպանությունը որևէ կերպ չկապելով պետական և քաղաքական ինստիտուտների հետ։

Իրավական նիհիլիզմը կարող է լինել ակտիվ կամ պասիվ։ Ժխտողականության պարզագույն տարատեսակները կապված են օրենքի անտեղյակության հետ։ Իրավունքի փիլիսոփայության տեսանկյունից այն իմաստասիրական դիրքերից է արժեվորում այս երևույթը, իսկ մերժումը հիմնավորում դրա սոցիալական դերի անորոշությամբ և անհեթեթությամբ։ Անուղղակիորեն, իրավական ժխտողականությունը կարող է նույնականացվել համակարգային կոռուպցիոն երևույթների հետ։

## Դրսևորումներ և նշանակություն
Իրավագիտության բազմաթիվ տեսաբան-գիտնականներ պնդում են, որ իրավական ժխտողականությունը կարող է նպաստել հանցավորության մակարդակի բարձրացմանը՝ դրսևորվելով որպես հանցակազմի սուբյեկտիվ կողմ։ Պատճառը իրավագիտակցության ցածր մակարդակի պայմաններում օրենքի նկատմամբ հարգանքի պակասն է (բացակայությունը)՝ երբ անհայտը կամ անհատների խումբը առաջնորդվում է սեփական սովորույթներով։ Այդպիսի պրակտիկան կարող է պայմանավորված լինել քաղաքական, տնտեսական կամ այլ շահագրգռություններով։

## Տես նաև
* Իրավագիտակցություն
* Իրավունքի փիլիսոփայություն

## Ծանոթագրություններ

Կատեգորիա:Իրավաբանական հոգեբանություն
Կատեգորիա:Նիհիլիզմ
Կատեգորիա:Պետության և իրավունքի տեսություն
Սպա և ջենթլմեն

**«Սպա և ջենթլմեն»** (), գեղարվեստական մելոդրամա, ռեժիսոր՝  Թեյլոր Խեկֆորդ, առաջնելույթը տեղի է ունեցել 1982 թվականի հուլիսին։ Գլխավոր դերերում՝ Ռիչարդ Գիր և Դեբրա Ուինգեր։

Երկու Օսկար մրցանակ՝ (դերասան Լուիս Գոսետ կրտսերին և երգի հեղինակ *Up Where We Belong*), ևս չորս անվանակարգում, այդ թվում՝ լավագույն կանացի դեր (Ուինգեր)։ Ամերիկյան կինոարվեստի ակադեմիայի կողմից ճանաչվել է ամերիկյան  100 ամենակրքոտ ֆիլմերից՝  100 տարվա ընթացքում՝ AFI վարկածով։

## Սյուժե
Զակ Մեիոն ընդունվում է զինվորական կրթահամալիր, որտեղ պատրաստում են ամերիկյան ռազմաօդային ծառայության օդաչուներ։ Սակայն ամենասարսափելի մղձավանջում անգամ նա չէր կարող պատկերացնել, թե ինչերի միջով պետք է անցներ, երբ նրանով զբաղվեր դաժան հրահանգիչ Ֆոուլին։

Երեք ամիս խստակրթությունից հետո Զակն ամբողջությամբ համակվեց բանակային  կարգապահությամբ՝ չնայած տեղի աղջիկների բոլոր նկրտումներին, որոնք ցանկանում էին ամուսնանալ օդաչուի հետ։ Ի վերջո Զակն ամուսնանում է նրանցից մեկի հետ։ Չնայած բոլոր խոչընդոտներին՝ ֆիլմի հերոսը դառնում է հրաշալի սպա և գտնում է իր  մեծ սերը։

## Դերերում
* Ռիչարդ Գիր՝ *կուրսանտ Զակ Մեիո*
* Դեբրա Ուինգեր՝ *Պոլա Պոկրիֆկի*
* Դևիդ Կիտ՝ կուրսանտ Սիդ Ուորլի*
* Լուիս Գուսետ կրտսեր՝ *սերժանտ Էմիլ Ֆոուլի*
* Լիզա Բլաունտ՝ *Լինետա Պոումրոյ*
* Լիզա Այլբախեր՝ *կուրսանտ Քեյսի Սիգեր*
* Տոնի Պլանա՝ *կուրսանտ Էմիլիանո Դելա Սերա*
* Հառոլդ Սիլվեստր՝ *կուրսանտ Լայոնել Պերիմեն*
* Դևիդ Կարուզո՝ *կուրսանտ Տոպեր Դենիելս*
* Ռոբերտ Լոջիլա՝ *Բայրոն Մեիո*
* Վիկտոր Ֆրենչ՝ *Ջո Պոկրիֆկի*
* Գրեյս Զաբրիսկի՝ *Էստեր Պոկրիֆկի*

== Մրցանակներ ==
Ֆիլմը ստացել է վեց «Օսկար» մրցանակ՝ ամերիկյան կինոակադեմիայի կողմից և երկու արձանիկ՝ «Երկրորդ պլանի լավագույն տղամարդու դեր» անվանակարգում՝ Լուիս Գուսետ կրտսեր և   «Լավագույն երգ»՝ «Up Where We Belong», որը կատարել են [[Ջո Քոքեր]]ը  և Ջենիֆեր Ուորնսը։ Արժանացել է նաև Բրիտանական կինոակադեմիայի մրցանակին և  ստացել է երկու «[[Ոսկե գլոբուս]]»՝ նույն անվանակարգերում։
== Ծանոթագրություններ ==


== Արտաքին հղումներ ==
* }
* [http://tcmdb.com/title/title.jsp?stid=4742 «Սպա և ջենթլմեն»] *TCM Movie Database'' կայքում
* 
* 

Կատեգորիա:1980-ականների ամերիկյան ֆիլմեր
Կատեգորիա:1980-ականների անգլերեն ֆիլմեր
Կատեգորիա:1982 ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ֆիլմեր ինքնասպանության մասին
Կատեգորիա:Ֆիլմեր, որոնց գործողությունները տեղի են ունենում Վաշինգտոն նահանգում
Կատեգորիա:Վաշինգտոն նահանգում նկարահանված ֆիլմեր
Բեզուի թեորեմ

**Բեզուի թեորեմը** պնդում է, որ (x-a) երկանդամի վրա P(x) բազմանդամի բաժանման մնացորդը հավասար է P(a):

Ենթադրվում է, որ բազմանդամի գործակիցները ընկած են միավորով ինչ-որ կոմուտատիվ օղակի մեջ (օրինակ, իրական թվերի կամ կոմպլեքս թվերի դաշտը)։

## Ապացույց
P(x) բազմանդամը մնացորդով բաժանում ենք x-a երկանդամի վրա.
: P(x) = (x - a) Q(x) + R(x),
որտեղ R(x)-ը մնացորդն է։ Քանի որ \deg R(x) , ապա R(x)-ը 0-ից ոչ բարձր աստիճանի բազմանդամ է, այսինքն՝ հաստատուն։ Փոխարինելով x = a, քանի որ (a - a) Q(a) = 0, ունենում ենք P(a) = R(a):

## Հետևություններ
* a թիվը հանդիսանում է p(x) բազմանդամի արմատ այն և միայն այն դեպքում, երբ p(x)-ը x-a երկանդամի վրա բաժանվում է առանց մնացորդի (այստեղից, մասնավորապես հետևում է, որ P(x) բազմանդամի արմատների բազմությունը նույնական է P(x)=0 հավասարման արմատների բազմությանը)։
* Բազմանդամի ազատ անդամը բաժանվում է ամբողջ գործակիցներով բազմանդամի ցանկացած ամբողջ արմատի վրա (եթե մեծ գործակիցը հավասար է 1-ի, ապա բոլոր ռացիոնալ արմատները հանդիսանում են նաև ամբողջներ)։ 
* Թող a-ն լինի A(x) ամբողջ գործակիցներով բերված բազմանդամի ամբողջ արմատ։ Այդ դեպքում կամայական k ամբողջի համար A(k) թիվը բաժանվում է a-k:

## Կիրառում
Բեզուի թեորեմը և նրա հետևանքները թույլ են տալիս հեշտությամբ գտնել ռացիոնալ գործակիցներով պոլինոմալ հավասարումների ռացիոնալ արմատները։

## Տես նաև
* Հանրահաշվի հիմնական թեորեմ

## Ծանոթագրություններ

## Աղբյուրներ
* Геометрия, Том 2, Берже М., 1984

Կատեգորիա:Բազմանդամներ
Կատեգորիա:Հանրահաշվի թեորեմներ
Ատոմ (ՀՄՄ)

**Ատոմ,** ծանր անվավոր հետևակի մարտական մեքենայի փորձնական տարբերակ, ռուսական «″Բուրեվեստնիկ″ Կենտրոնական գիտահետազոտական ինստիտուտ» ԲԲԸ և ֆրանսիական «Renault Trucks Defence» ընկերության համատեղ արտադրանք (մինչև 2014 թվականի սկիզբը)։ Ստեղծվել է ֆրանսիական անվավոր ԲՄՊ (ՀՄՄ) VBSI-ի հիմքի վրա։

## Նախագծի պատմություն
«Ատոմ»-ի նախօրինակ տարբերակը, կատարելագործված մարտական համակարգով և 57 մմ ավտոմատ հրանոթով, ներկայացվել է 2013 թվականին Նիժնի Տագիլում՝ Russian Expo Arms -2013 ռազմական ցուցահանդեսում։ Ռազմական մոդուլի ԲՄ 57-ի 57-մմ ավտոմատ թնդանոթը համարվել է խորհրդային 57 մմ ավտոմատացված թնդանոթի վերափոխված տարբերակը, որը գործածվել է «Բուրեվեստնիկի» կողմից կատարելագործված Ց-60 զենիթահրետանային կոմպլեքսի կազմում։ Ավելի վաղ այս թնդանոթը նախատեսվել էր ԱՈւ-220Մ մարտական համակարգի կազմում ՊՏ-76Բ տանկի վերափոխման համար։

Մեքենայի կոնցեպտն իր մեջ ներառում է անվավոր ռազմատեխնիկայի դասը. հեռակառավարվող համակարգով 12,7 մմ գնդացրով ծանր զրահավոր փոխադրիչ մեքենա, ծանր անվավոր ԲՄՊ, 57 մմ զենիթահրետանային կոմպլեքս, 120 մմ ինքնագնաց հրանոթ, զրահապատ համալրող-տարհանող մեքենա, հրամանատարաշտաբային մեքենա, ինժեներական  և սանիտարական մեքենաներ։

2014 թվականի ապրիլի 8-ին շվեդական Volvo ավտոմոբիլային կոնցեռնը սառեցրել է իր ֆրանսիական Renault Trucks Defense դուստր ձեռնարկության համատեղ նախագիծը «Ուրալվագոնզավոդ»-ի հետ։ Համագործակցության հուշագիրը կասեցվել է շվեդական կողմի նախաձեռնությամբ՝ պատճառաբանվելով «անորոշության գործոնով», ինչի վրա ազդեցություն էր ունեցել Ղրիմի հետ կապված քաղաքական վիճակը։

Հետագայում ֆրանսիական կողմը ևս լքեց նախագիծը։ 2016 թվականի ապրիլին «Ուրալվագոնզավոդ»-ի տնօրեն Օլեգ Սիենկոն հայտարարել է, որ «Ատոմ» նախագծի կատարելագործման աշխատանքները շարունակելու համար մասնագետներ են ներգրավվել Արաբական Միացյալ Էմիրություններից և Ղազախստանից։

## Նկարագրություն
ԲՄՊ «Ատոմն» ունի դասական կառուցվածք։ Թափքը ամրակուռ է՝ ստեղծված զրահապատ համակարգերից, որոնք պարունակում են կերամիկական տարրեր։ Կարող է հագեցած լինել դինամիկ պաշտպանությամբ և հակակումուլյատիվ կուտակային էկրաններով։ ԲՄՊ-ի հակաարկային դիմադրողականությունը համապատասխանում է 5 STANAG 4569 չափանիշին՝ համաձայն ՆԱՏՕ-ի ստանդարտի։ Թափքի առջևի հատվածի ձախ կողմում տեղադրված են կառավարող, աջ կողմում՝ շարժիչային, միջնամասում՝ մարտական, սնուցող մասում՝ դեսանտային բաժանմունքները։ Անձնակազմը  բաղկացած է երեք հոգուց։ Մեքենայի ընթացքային մասն իրենից ներկայացնում է ֆրանսիական ԲՄՊ-ի ձևափոխված շասսի 8×8 անվային ֆորմուլայով։ Անվադողերը կարող են շխատել անգամմ ծակվելուց հետո։ Ունի Renault ապրանքանիշի շարժիչ՝ 600 լ/վ հզորությամբ։ Այն տեղակայված է թափքի աեջևի հատվածում։ Մեքենայի վրա տեղադրված է ավտոմատ փոխանցման տուփ և լողունակությունն ապահովող սարքավորում։

Մեքենան կարող է համալրվել նաև մասսայական ոչնչացման զենքով, ակտիվ պաշտպանության և լազերային ճառագայթման վերաբերյալ նախազգուշական համակարգերով։

## Ծանոթագրություններ

## Արտաքին հղումներ
* Հետևակի մարտական մեքենաները և նրանց մոդիֆիկացիանМАШИНЫ «REGION93» կայքէջում

Կատեգորիա:Զինամթերք
Կատեգորիա:Զրահատեխնիկա
12 (ալբոմ)

**«12»**, ռեփ կատարող *Face*-ի չորրորդ ստուդիական ալբոմը, որը թողարկվել է 2019 թվականի հոկտեմբերի 1-ին, ինչի մասին նախապես հայտարարվել է ինստագրամում։ Ալբոմի անվանումը հանդիսանում է հղում Ալեքսանդր Բլոկի «Տասներկու» պոեմին։

## Նկարագրություն
Ալբոմը պարունակում է տասը անհատական կատարում՝ նվիրված մանկության խնդիրներին, ժամանակակից կյանքին, պետության ու իրավապաշտպանության և ժողովրդի փոխադարձ վերաբերմունքին։

## Ստեղծագործությունների ցանկ

## Ծանոթագրություններ

## Արտաքին հղումներ
* Альбом на сайта Genuis.

Կատեգորիա:2019 ալբոմներ